KIRJALLINEN KYSYMYS P-3389/01 esittäjä(t): Pasqualina Napoletano (PSE) komissiolle. Euroopan petostentorjuntaviraston (OLAF) tuomareiden nimeäminen.



Virallinen lehti nro 147 E , 20/06/2002 s. 0164 - 0165



KIRJALLINEN KYSYMYS P-3389/01 esittäjä(t): Pasqualina Napoletano (PSE) komissiolle (6. joulukuuta 2001) Aihe: Euroopan petostentorjuntaviraston (OLAF) tuomareiden nimeäminen Ottaen huomioon Euroopan petostentorjuntaviraston (OLAF) virkojen täyttämistä varten järjestetyn kilpailun tulokset ja etenkin tuomareiden Vaudano, Piacente ja Perduca soveltuvuuden, ottaen huomioon OLAFin pääjohtajan, tuomari Brünerin lausunnot organsisaationsa riippumattomasta asemasta virkamiesten valinnassa, ottaen huomioon Italian hallituksen näiden tuomareiden siirrolle asettamat esteet, koska se vastustaa periaatteessa heidän toimintaansa OLAFissa, mikä on ristiriidassa komission ja parlamentin näkemysten sekä muiden jäsenvaltioiden esittämän kannan kanssa, tiedustelisin komissiolta, miten se aikoo vastata Italian hallituksen tulkintaan, joka asettaa kyseenalaiseksi OLAFin jo hyväksymän kokoonpanon? Mihin toimiin komissio aikoo ryhtyä, jotta kilpailussa kolmelle tuomarille osoitetut virat olisivat edelleen heidän käytettävissään, kunnes heidän asemansa on lopullisesti selvitetty? Michaele Schreyerin komission puolesta antama vastaus (18. tammikuuta 2002) Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyssä komission päätöksessä(1) todetaan, että petostentorjuntavirasto pitää suoraan yhteyttä poliisi- ja oikeusviranomaisiin asetusten (EY) N:o 1073/1999 ja (EY) N:o 1074/1999(2) täytäntöönpanemiseksi sekä Euroopan yhteisöjen taloudellisten etujen suojaamista koskevaan yleissopimukseen(3) liittyvän toisen pöytäkirjan(4) 7 artiklan säännösten huomioon ottamiseksi. Näiden tavoitteiden saavuttamiseksi ja kentän tilanteen huomioon ottamiseksi komissio toteaa selvästi 28 päivänä kesäkuuta 2000 antamassaan tiedonannossa(5), että rikosoikeudellisen ulottuvuuden vahvistaminen on yksi yhteisön taloudellisten etujen suojaamisstrategian tärkeimmistä tavoitteista. Tässä tarkoituksessa komissio täsmentää, että kehittämällä toimintaansa välittäjänä ja rikosoikeudellisena asiantuntijana Euroopan petostentorjuntavirasto voi paremmin täyttää neuvonta-, avustus- ja koordinointitehtävänsä sekä tukea ja täydentää jäsenvaltioiden toimintaa yhteisöjen taloudellisia etuja vahingoittavien rikosten tekijöiden saattamiseksi vastuuseen teoistaan. Tämä strategia on esitetty neuvostolle ja parlamentille, jotka suhtautuivat siihen suopeasti ja hyväksyivät tuomareiden läsnäolon petostentorjuntavirastossa viraston toiminnan rikosoikeudellisen ulottuvuuden vahvistamiseksi ja yhteydenpidon helpottamiseksi kansallisiin viranomaisiin. Parlamentin jäsenen tarkoittamien tuomareiden nimittäminen on osa tätä strategiaa ja kuuluu nimittävälle viranomaiselle, jolla on toimivalta tehdä työsopimuksia. Petostentorjuntaviraston johtajana toimiva pääjohtaja ryhtyy tarvittaviin toimenpiteisiin sen varmistamiseksi, että palvelukseen otetaan tuomareita kustakin jäsenvaltiosta. Hän on jo ottanut useita henkilöitä palvelukseen 28 päivänä huhtikuuta 1999 tehdyssä komission päätöksessä vahvistettujen menettelyjen ja toimivaltuuksien mukaisesti ja jatkaa tätä toimintaa, kunnes henkilöstö on täysilukuinen. (1) Päätös 1999/352/EY, EHTY, Euratom, EYVL L 136, 31.5.1999. (2) Euroopan parlamentin ja neuvoston asetus (EY) N:o 1073/1999 ja asetus (EY) N:o 1704/1999, annettu 25 päivänä toukokuuta 1999, Euroopan petostentorjuntaviraston (OLAF) tutkimuksista, EYVL L 136, 31.5.1999. (3) EYVL C 316, 27.11.1995. (4) EYVL C 221, 19.7.1997. (5) Komission tiedonanto Yhteisöjen taloudellisten etujen suojaaminen Petostentorjunta Kattavan strategian perustelut KOM(2000) 358 lopullinen.